Na temelju članka 30. Statuta Općine Vladislavci („Službeni glasnik Općine Vladislavci broj 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 10. sjednici održanoj 17. prosinca 2021. godine, donosi

**PROGRAM**

**javnih potreba u razvoju civilnog društva Općine Vladislavci**

**za 2022. godinu**

**Članak 1.**

Programom javnih potreba u razvoju civilnog društva Općine Vladislavci za 2022. godinu utvrđuju se aktivnosti koje pridonose razvoju civilnog društva na području Općine Vladislavci, te aktivnosti koje pridonose razvoju udruga građana nastalih na načelima dragovoljnosti, neovisnosti i neprofitnosti, koje aktivno provode programe od općeg interesa na području Općine Vladislavci, a usmjerene su na:

* provedbu programa i projekata kojima se ispunjavaju ciljevi i prioriteti definirani strateškim i planskim dokumentima,
* pružanje socijalnih usluga na području Općine Vladislavci,
* pružanje sadržaja za mlade,
* pružanje sadržaja za obitelj, djecu, žene,
* pružanje sadržaja za mještane treće životne dobi,
* provedbu program usmjerenih na lov i ribolov,
* ostale aktivnosti koje pridonose općem dobru na području Općine Vladislavci.

**Članak 2.**

Sredstva za financiranje Programa javnih potreba u razvoju civilnog društva Općine Vladislavci u 2022. godini osiguravaju se u Proračunu Općine Vladislavci za 2022. godinu.

**Članak 3.**

Financiranje javnih potreba u razvoju civilnog društva Općine Vladislavci u 2022. godini provodi se osiguravanjem tekućih donacija udrugama s područja Općine Vladislavci i udrugama koje djeluju na području Općine Vladislavci u iznosu 38.500,00 kuna.

**Članak 4.**

Raspored sredstava udrugama provoditi će se temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21).

**Članak 5.**

Ovaj Program objavit će se u „Službenom glasniku“ Općine Vladislavci, a stupa na snagu 1. siječnja 2022. godine.

KLASA: 007-01/21-01/23

UR.BROJ: 2158/07-01-21-2

Vladislavci, 17. prosinca 2021.

**Predsjednik**

**Općinskog vijeća**

Krunoslav Morović